AIŠKINAMASIS RAŠTAS

Dėl pritarimo projekto „Molėtų rajono Čiulėnų seniūnijos melioracijos statinių rekonstrukcija“ rengimui ir įgyvendinimui

1. Parengto tarybos sprendimo projekto tikslai ir uždaviniai:

Sprendimo projekto tikslas – pritarti Molėtų rajono savivaldybės administracijos projekto „Molėtų rajono Čiulėnų seniūnijos melioracijos statinių rekonstrukcija“ rengimui ir įgyvendinimui pagal Lietuvos kaimo plėtros 2014–2020 metų programos priemonės „Investicijos į materialųjį turtą” veiklos „Parama žemės ūkio vandentvarkai“ taisykles, taikomas nuo 2019 metų.

Sprendimo projekto uždavinys – pritarti projekto „Molėtų rajono Čiulėnų seniūnijos melioracijos statinių rekonstrukcija“ rengimui ir įgyvendinimui, kurio metu planuojama Čiulėnų seniūnijoje, Levaniškių bei Toliejų kadastro vietovėse, atnaujinti 16 km. lauko drenažo inžinerinės infrastruktūros.

1. Siūlomos teisinio reguliavimo nuostatos:

Sprendimo projektu siūloma pritarti projekto „Molėtų rajono Čiulėnų seniūnijos melioracijos statinių rekonstrukcija“ rengimui ir įgyvendinimui.

1. Laukiami rezultatai:

Įgyvendintas projektas „Molėtų rajono Čiulėnų seniūnijos melioracijos statinių rekonstrukcija“, atnaujinti 16 km. lauko drenažo inžinerinės infrastruktūros.

1. Lėšų poreikis ir jų šaltiniai:

Molėtų rajono savivaldybės administracija įsipareigoja padengti ne mažiau kaip 20 proc. visų tinkamų finansuoti išlaidų bei visas tinkamas finansuoti išlaidas, kurių nepadengia projektui skirtos finansavimo lėšos, bei visas netinkamas finansuoti, tačiau būtinas projektui įgyvendinti, išlaidas. Planuojamas projekto biudžetas – 375 000,00 Eur, iš jų: paramos suma – 300 000,00 Eur, pareiškėjo lėšų suma – 75 000,00 Eur.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.